S-300/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 17. mars 2009 á hendur S-kk-þgf B-kk-þgf Þ-kk-þgf, kt. [...], Flúðaseli 94, Reykjavík, fyrir eftirtalin brot gegn umferðar- og almennum hegningarlögum, framin á árinu 2008 svo sem hér greinir:

1. Umferðalagabrot með því að hafa að morgni sunnudagsins 19. október,

ekið bifreiðinni BN-915 án þess að hafa öðlast ökuréttindi vestur

Vesturlandsveg í Reykjavík og að Víkurvegi þar sem lögregla stöðvaði

aksturinn.

2. Rangar sakargiftir með því að hafa, þegar lögregla hafði afskipti af ákærða

í tilviki því sem lýst er í 1. ákærulið, framvísað ökuskírteini H-kk-ef

S-kk-ef sem sínu eigin og ritað nafn hans undir upplýsingablað

fyrir handtekna menn.

3. Umferðalagabrot með því að hafa að morgni laugardagsins 8. nóvember,

ekið bifreiðinni BN-915 án þess að hafa öðlast ökuréttindi og með 107 km

hraða á klst. suður Hafnarfjarðarveg til móts við Silfurtún í Garðabæ, þar

sem leyfður hámarkshraði er 80 km, en lögregla stöðvaði aksturinn.

4. Rangar sakargiftir með því að hafa, þegar lögregla hafði afskipti af

ákærða í tilviki því sem lýst er í 3. ákærulið, framvísað útrunnu

ökuskírteini A-kk-ef K-kk-ef P-kk-ef sem sínu eigin og ritað nafn

hans á vettvangsskýrslu og þannig komið því til leiðar að A-kk-nf K-kk-nf

var með bréfi lögreglustjóra, dags. 24. nóvember, sakaður um

umferðarlagabrot og boðið að ljúka málinu með greiðslu sektar, sbr. a-

lið 1. mgr. 115. gr. þágildandi laga nr. 19/1991.

Er brot ákærða samkvæmt 1. ákærulið talið varða við 1. mgr. 48. gr., sbr. 1. mgr. 100. gr. umferðarlaga nr. 50/1987 og samkvæmt 3. ákærulið við 1., sbr. 3. mgr. 37. gr. og 1. mgr. 48. gr., sbr. 1. mgr. 100. gr. sömu laga með áorðnum breytingum. Þá eru brot ákærða samkvæmt 2. og 4. ákærulið talin varða við 1. mgr. 148. gr. almennra hegningarlaga nr. 19/1940, með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í desember 1990. Hann hefur ekki áður gerst sekur um refsivert brot svo kunnugt sé. Með hliðsjón af sakarefni málsins er refsing ákærða hæfilega ákveðin fangelsi í þrjá mánuði þar sem fresta skal fullnustu refsingarinnar og falli hún niður að liðnum tveim árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

D ó m s o r ð :

Ákærði, S-kk-nf B-kk-nf Þ-kk-nf, sæti fangelsi í þrjá mánuði en fresta skal fullnustu refsingarinnar og falli hún niður að liðnum tveim árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

S-kk-nf S-kk-nf.